Surathai21/ocs-krisdika huggingface dataset:
กฎกระทรวงการสำรวจตัวอย่างการมีและการใช้เทคโนโลยีสารสนเทศและการสื่อสารในครัวเรือน พ.ศ. 2568
วันที่ประกาศ: 2025-06-09

content: กฎกระทรวง การสำรวจตัวอย่างการมีและการใช้เทคโนโลยีสารสนเทศ และการสื่อสารในครัวเรือน พ.ศ. ๒๕๖๘
content: อาศัยอำนาจตามความในมาตรา ๙ และมาตรา ๒๒ วรรคหนึ่ง แห่งพระราชบัญญัติสถิติ พ.ศ. ๒๕๕๐ รัฐมนตรีว่าการกระทรวงดิจิทัลเพื่อเศรษฐกิจและสังคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๙ เป็นต้นไป
sectionNo: 2
content: ข้อ ๒ กฎกระทรวงนี้ให้มีอายุสิบปี
sectionNo: 3
content: ข้อ ๓ ในกฎกระทรวงนี้ “ครัวเรือน” หมายความว่า ครัวเรือนของบุคคลทั่วไปซึ่งอาจประกอบด้วยบุคคลคนเดียวหรือหลายคนซึ่งอาศัยอยู่ในสถานที่เดียวกันหรือในบริเวณเดียวกัน ทั้งนี้ บุคคลดังกล่าวอาจเป็นหรือไม่เป็นเครือญาติกันก็ได้ “หัวหน้าครัวเรือน” หมายความว่า
sectionNo: 3
content: สมาชิกในครัวเรือนคนใดคนหนึ่งซึ่งได้รับการยอมรับนับถือหรือยกย่องจากสมาชิกในครัวเรือนคนอื่นให้เป็นหัวหน้าครัวเรือน “สมาชิกในครัวเรือน” หมายความว่า บุคคลซึ่งอาศัยอยู่ประจำในครัวเรือนในวันที่ทำการสำรวจตัวอย่าง และให้หมายความรวมถึงบุคคลซึ่งเคยอยู่ประจำในครัวเรือน
sectionNo: 3
content: แต่ได้จากไปที่อื่นชั่วคราวโดยไม่มีวัตถุประสงค์จะไปอยู่ประจำที่อื่น ทั้งนี้ บุคคลดังกล่าวอาจเป็นหรือไม่เป็นเครือญาติกันก็ได้
sectionNo: 4
content: ข้อ ๔ ให้สำนักงานสถิติแห่งชาติสำรวจตัวอย่างการมีและการใช้เทคโนโลยีสารสนเทศและการสื่อสารในครัวเรือน เพื่อเก็บรวบรวมข้อมูลเกี่ยวกับประชากรที่มีและใช้โทรศัพท์มือถือและอินเทอร์เน็ต รวมทั้งจำนวนครัวเรือนที่มีคอมพิวเตอร์และมีการเชื่อมต่ออินเทอร์เน็ต
sectionNo: 4
content: เพื่อใช้เป็นข้อมูลในการวางนโยบายและแผนส่งเสริมและสนับสนุนให้ประชาชนมีความรู้ ความเข้าใจ และทักษะในการใช้เทคโนโลยีสารสนเทศและการสื่อสารอย่างทั่วถึงและเท่าทัน
sectionNo: 5
content: ข้อ ๕ เขตท้องที่ที่ทำการสำรวจตัวอย่างการมีและการใช้เทคโนโลยีสารสนเทศและการสื่อสารในครัวเรือน ได้แก่ ทุกเขตท้องที่ทั่วราชอาณาจักร
sectionNo: 6
content: ข้อ ๖ ให้หัวหน้าครัวเรือนหรือสมาชิกในครัวเรือนที่มีอายุตั้งแต่หกปีขึ้นไปของทุกครัวเรือนที่อยู่ในเขตท้องที่ตามข้อ ๕ ซึ่งได้รับคัดเลือกเป็นครัวเรือนตัวอย่าง เป็นผู้ให้ข้อมูลแก่พนักงานเจ้าหน้าที่ โดยการให้สัมภาษณ์ ตอบแบบสอบถามผ่านระบบเครือข่ายอิเล็กทรอนิกส์
sectionNo: 6
content: หรือด้วยวิธีการอื่นตามที่ผู้อำนวยการสำนักงานสถิติแห่งชาติประกาศกำหนด
sectionNo: 7
content: ข้อ ๗ ให้สำนักงานสถิติแห่งชาติเป็นหน่วยงานผู้รับผิดชอบทำการสำรวจตัวอย่างการมีและการใช้เทคโนโลยีสารสนเทศและการสื่อสารในครัวเรือนตามกฎกระทรวงนี้
content: ให้ไว้ ณ วันที่ ๒๒ พฤษภาคม พ.ศ. ๒๕๖๘ ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรสำรวจตัวอย่างการมีและการใช้เทคโนโลยีสารสนเทศและการสื่อสารในครัวเรือนในทุกเขตท้องที่ทั่วราชอาณาจักรเพื่อเก็บรวบรวมข้อมูลเกี่ยวกับประชากรที่มีและใช้โทรศัพท์มือถือและอินเทอร์เน็ต รวมทั้งจำนวนครัวเรือนที่มีคอมพิวเตอร์
content: และมีการเชื่อมต่ออินเทอร์เน็ต เพื่อใช้เป็นข้อมูลในการวางนโยบายและแผนส่งเสริมและสนับสนุนให้ประชาชนมีความรู้ ความเข้าใจ และทักษะในการใช้เทคโนโลยีสารสนเทศและการสื่อสารอย่างทั่วถึงและเท่าทัน จึงจำเป็นต้องออกกฎกระทรวงนี้
กฎกระทรวงการสำรวจตัวอย่างยอดขายรายไตรมาส พ.ศ. 2568
วันที่ประกาศ: 2025-06-09

content: กฎกระทรวง การสำรวจตัวอย่างยอดขายรายไตรมาส พ.ศ. ๒๕๖๘
content: อาศัยอำนาจตามความในมาตรา ๙ และมาตรา ๒๒ วรรคหนึ่ง แห่งพระราชบัญญัติสถิติ พ.ศ. ๒๕๕๐ รัฐมนตรีว่าการกระทรวงดิจิทัลเพื่อเศรษฐกิจและสังคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๙ เป็นต้นไป
sectionNo: 2
content: ข้อ ๒ กฎกระทรวงนี้ให้มีอายุสิบปี
sectionNo: 3
content: ข้อ ๓ ให้สำนักงานสถิติแห่งชาติสำรวจตัวอย่างยอดขายรายไตรมาส เพื่อเก็บรวบรวมข้อมูลเกี่ยวกับมูลค่าขายหรือรายรับจากการจำหน่ายปลีกสินค้าและการบริการประเภทต่าง ๆ และมูลค่าสินค้าคงเหลือของสถานประกอบการ รวมถึงศึกษาแนวโน้มและการเปลี่ยนแปลงของยอดขายหรือรายรับ และสินค้าคงเหลือของสถานประกอบการเป็นรายไตรมาส
sectionNo: 3
content: เพื่อใช้เป็นข้อมูลในการวางนโยบายและแผนพัฒนาเศรษฐกิจของประเทศ
sectionNo: 4
content: ข้อ ๔ เขตท้องที่ที่ทำการสำรวจตัวอย่างยอดขายรายไตรมาส ได้แก่ ทุกเขตท้องที่ทั่วราชอาณาจักร
sectionNo: 5
content: ข้อ ๕ ให้ผู้ประกอบการหรือผู้ซึ่งได้รับมอบหมายจากผู้ประกอบการของสถานประกอบการทุกแห่งที่อยู่ในเขตท้องที่ตามข้อ ๔ ซึ่งได้รับการคัดเลือกเป็นสถานประกอบการตัวอย่าง เป็นผู้ให้ข้อมูลแก่พนักงานเจ้าหน้าที่ โดยการให้สัมภาษณ์
sectionNo: 5
content: ตอบแบบสอบถามผ่านระบบเครือข่ายอิเล็กทรอนิกส์หรือด้วยวิธีการอื่นตามที่ผู้อำนวยการสำนักงานสถิติแห่งชาติประกาศกำหนด
sectionNo: 6
content: ข้อ ๖ ให้สำนักงานสถิติแห่งชาติเป็นหน่วยงานผู้รับผิดชอบทำการสำรวจตัวอย่างยอดขายรายไตรมาสตามกฎกระทรวงนี้
content: ให้ไว้ ณ วันที่ ๒๒ พฤษภาคม พ.ศ. ๒๕๖๘ ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรสำรวจตัวอย่างยอดขายรายไตรมาสในทุกเขตท้องที่ทั่วราชอาณาจักร เพื่อเก็บรวบรวมข้อมูลเกี่ยวกับมูลค่าขายหรือรายรับจากการจำหน่ายปลีกสินค้าและการบริการประเภทต่าง ๆ และมูลค่าสินค้าคงเหลือของสถานประกอบการ
content: รวมถึงศึกษาแนวโน้มและการเปลี่ยนแปลงของยอดขายหรือรายรับ และสินค้าคงเหลือของสถานประกอบการเป็นรายไตรมาส เพื่อใช้เป็นข้อมูลในการวางนโยบายและแผนพัฒนาเศรษฐกิจของประเทศ จึงจำเป็นต้องออกกฎกระทรวงนี้